laion/Wikipedia-Exotic huggingface dataset:
אברהם תירוש

אברהם תירוש (25 בספטמבר 1937, כ"ה בתשרי תרצ"ז – 7 בינואר 2024, כ"ו בטבת תשפ"ד) היה עיתונאי ישראלי ששימש שנים רבות ככתב וכפובליציסט בעיתון "מעריב", ונמנה עם בכיריו. חתן פרס סוקולוב ופרס בני ברית. אברהם תירוש נולד בתל אביב, בן ליוסף תירוש (וינר), איש הפועל המזרחי, ולאה (לבית הכהן), מוותיקות תנועת אמונה. הוריו עלו מביאליסטוק בשנות ה-30. תירוש השלים את לימודיו בבית הספר היסודי מוריה, בישיבה התיכונית "היישוב החדש" ובישיבת מרכז הרב, ושירת בצה"ל במסגרת הנח"ל. את דרכו העיתונאית הוא החל בכתיבה לעיתון בית הספר היסודי ולעלוני סניף תל אביב של בני עקיבא. מגיל צעיר התחבב עליו התחום הפוליטי, בו עסק לימים רבות כעיתונאי. הוא נהג להמתין לנבחרי ציבור מחוץ לכנסת בתל אביב, כשפנקס בידו, בתקווה לקבל חתימות מחברי הכנסת. באחת הפעמים שוטר התנפל עליו בשעה שקרב למכוניתו של משה שרת, וקרע את הפנקס. חברי הכנסת התגייסו לתקן את העוול. תירוש שימש ככתב מעריב בין השנים 1967 ל-2002. הוא התחיל את דרכו ככתב אזורי ובהמשך נשא בשורה ארוכה של תפקידים בעיתון: כתב לענייני עלייה וקליטה והעם, כתב ומראיין במוספי שבת, כתב פוליטי ופרלמנטרי, רכז הכתבים, ראש מערכת החדשות, ראש מערכת שבת, ממלא מקום עורך העיתון, סגן העורך, פובליציסט, כותב מאמרי מערכת ואומבודסמן. לאחר צאתו לגמלאות המשיך לכתוב בעיתון בתור פובליציסט עד ינואר 2022. נוסף על עבודתו העיתונאית שימש כשליח לשכת הקשר נתיב בברית המועצות, וכיהן כחבר הנהלת ברית עברית עולמית. פרס סוקולוב ב-1984 על תחקיר מקיף שכתב עם עמיתיו אבי בטלהיים ויעקב ארז, ואשר עסק במלחמת לבנון הראשונה (בה נפצע בנו, אילון). 2010 - פרס בני ברית למפעל חיים על תרומתו ליחסי ישראל ויהדות העולם. תירוש היה נשוי לזהבה, גננת, מ-1959 עד לפטירתו. שניים מבניהם הם הרב אוהד תירוש והיזם אילון תירוש. היה סב לנכדים ולנינים. לאורך חייו התגורר בתל אביב, בקיבוץ סעד, באורנית, בחולון וברעננה. נפטר בינואר 2024 ונטמן בבית העלמין החדש ברעננה. טוריו של אברהם תירוש, באתר מעריב אונליין מצבת קברו של יוסף תירוש, באתר gravez מודעה לרגל נישואיו של אברהם תירוש, באתר הצופה, ‏10 ביולי 1959 מצבת קברה של לאה תירוש, באתר gravez דביר עמר, אביו של הרב אוהד: הלך לעולמו העיתונאי אברהם תירוש, באתר ערוץ 7, ‏7 בינואר 2024 יוסי אחימאיר, מנחם רהט, ‏פרידה מסגן עורך מעריב לשעבר, אברהם תירוש, שמעולם לא כשל, באתר מעריב אונליין, 9 בינואר 2024 ציוץ של העיתונאי עופר אדרת, ‏8 בינואר 2024 ערן סויסה, אברהם תירוש ממעריב זכה בפרס בני ברית, באתר מעריב, ‏22 באפריל 2010 פרס סוקולוב - לארז, בטלהיים ותירוש מ"מעריב" ואיזק מ"דבר", באתר מעריב, ‏13 בספטמבר 1984 B’nai B’rith World Center Announces Winners of 2010 Award for Journalism Recognizing Excellence in Diaspora Reportage, B'nai B'rith, ‏22 באפריל 2010 אביבה לורי, יש להם כסף, אל תתביישו לבקש, באתר הארץ, 30 במרץ 2005
חנוך לב-כוכב

חנוך לב-כוכב (24 ביולי 1928 – 21 בפברואר 1970) היה לוחם הפלמ"ח ופעיל ציבור, ראש המועצה האזורית גן רווה ומנכ"ל משרד העבודה. נרצח בפיגוע במטוס סוויסאייר מעל שמי שווייץ. נולד בחיפה לרחל ויוסף, וגדל בשכונת קריית חיים. למד בבית הספר הריאלי העברי בעיר והיה חניך ומדריך בשבט משוטטי בכרמל של הצופים העבריים. ב-1946 הצטרף להכשרה מגויסת מטעם הצופעם בקיבוץ עין גב, שם התגייס לפלמ"ח. במלחמת העצמאות לחם במסגרת חטיבת יפתח בחזית הגליל, ברמלה, בלוד ובנגב. לאחר שוך הקרבות ב-1949 נמנה עם יוצאי חטיבת יפתח שהקימו את קיבוץ פלמחים (קיבוץ הצופים ד'). לב כוכב שימש כגזבר הקיבוץ ובא-כוחו (מזכיר חוץ). ב-1958 נבחר לעמוד בראשות המועצה האזורית גן רווה. בתפקיד זה כיהן עד שנת 1963. לאחר מכן למד משפטים וכלכלה באוניברסיטה העברית בירושלים, והוסמך כעורך דין. היה שותף בוועדה שהסדירה את מעמדם המשפטי של הקיבוצים. בשנת 1961 התמנה לראש לשכתו של שר העבודה יגאל אלון. לאחר מכן שימש כסמנכ"ל המשרד, ובין 1966 ל-1968 שימש כמנכ"ל. יזם את הקמתו של "המרכז הבינלאומי לחקר קהילות כפריות שיתופיות" (סירקו"ם) בפריז, שאליו שותפות מדינות רבות בעולם, ועמד בראש המרכז עד יום מותו. היה חבר מרכז מפלגת העבודה. ב-1968 שב לעבודה בקיבוץ, בין השאר כמנהל בית הספר המקומי, כעובד מטבח וכמנהל חשבונות. בשבת, 21 בפברואר 1970 (ט"ו באדר א' ה'תש"ל) עלה בציריך על טיסה 330 של סוויסאייר לכיוון שדה התעופה לוד. לאחר המראת המטוס, התפוצץ מטען חבלה שהוחדר לתא המטען של המטוס על ידי מחבלי ארגון החזית העממית לשחרור פלסטין - המפקדה הכללית של אחמד ג'יבריל. המטוס התרסק על אדמת שווייץ, וכל 47 נוסעיו נספו. גופותיהם של הישראלים שנספו במטוס הובאו לקבר אחים בהר המנוחות בירושלים. הותיר אחריו את אשתו שוש ושני ילדים. מצבה לזכרו הוקמה בבית הקברות בקיבוץ פלמחים. שמו מונצח גם באנדרטת חללי פעולות האיבה והטרור בישראל בהר הרצל ובאנדרטה לנופלי קיבוץ פלמחים. קיבוץ פלמחים והמשפחה הוציאו את ספר הזיכרון "חנוך". דף לזכר חנוך לב-כוכב, ב"לעד" – אתר לזכר האזרחים חללי פעולות האיבה עמי שמיר, חנוך - לב שנדם וכוכב שדעך, למרחב, 27 בפברואר 1970 קבוץ הצופים ד', על המשמר, 18 בנובמבר 1949 הוקם מכון לשמוש יעיל במים בגן-רוה, דבר, 22 בנובמבר 1957 חנוך לב כוכב, סירקו"ם מהו?, למרחב, 23 במרץ 1970 מנכ"ל משרד העבודה פורש מתפקידו, למרחב, 29 באוקטובר 1968 מצבתו בקבר האחים, באתר Billiongraves מצבתו בפלמחים, באתר Billiongraves
ראיין ארצ'ידיאקונו

ראיין קוראן ארצ'ידיאקונו (באנגלית: Ryan Curran Arcidiacono; נולד ב-26 במרץ 1994) הוא כדורסלן אמריקאי, המשחק בעמדת הרכז. ארצ'ידיאקונו נולד בפילדלפיה שבפנסילבניה, ובין השנים 2012–2016 למד באוניברסיטת וילאנובה. בעונת 2015/2016 הוביל את קבוצת האוניברסיטה לזכייה בטורניר אליפות המכללות, לצדם של ג'יילן ברנסון, ג'וש הארט ומיקל ברידג'ס. בסיום אותה עונה זכה בתואר השחקן המצטיין של טורניר האליפות, במהלכו רשם ממוצעים של 15.8 נקודות ו-3.0 אסיסטים למשחק. לאורך כל קריירת המכללות שלו העמיד ארצ'ידיאקונו ממוצעים של 11.1 נקודות, 3.7 אסיסטים ו-2.3 ריבאונדים למשחק. ארצ'ידיאקונו לא נבחר על ידי אף קבוצה בדראפט ה-NBA‏ 2016, ושיחק בעונת 2016/2017 באוסטין ספרס מליגת הפיתוח של ה-NBA. ביולי 2017 חתם בשיקגו בולס על "חוזה דו-כיווני", אשר שנה לאחר מכן הומר לחוזה NBA סטנדרטי. ב-26 בנובמבר 2018 קלע שיא קריירה של 22 נקודות במשחק מול סן אנטוניו ספרס. לאורך ארבע עונותיו עם הבולס רשם ממוצעים של 4.8 נקודות ו-2.2 אסיסטים למשחק. את עונת 2021/2022 פתח בקבוצת מיין סלטיקס מליגת הפיתוח, ובינואר 2022 זכה לחוזה בניו יורק ניקס. בפברואר 2023, לאחר כשנה בניו יורק, הועבר בטרייד בין ארבע קבוצות לפורטלנד טרייל בלייזרס. ב-1 באפריל 2023 שוחרר מהקבוצה. לקראת עונת 2023/2024 חזר לשחק בניו יורק ניקס. בפברואר 2024 שוחרר מהניקס. מדיה וקבצים בנושא ראיין ארצ'ידיאקונו בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Portland Completes Multi-Team Trade
אליפות העולם בשחייה 2024

אליפות העולם העשרים ואחת בשחייה נערכה בדוחה, קטאר בין 2 בפברואר ל-18 בפברואר 2024. האליפות כללה את חמשת המקצועות האולימפיים הכרוכים בשחייה: שחייה תחרותית, קפיצה למים, שחייה אומנותית, כדורמים ושחייה במים פתוחים. בנוסף תערך תחרות בקפיצה למים מגובה. הרפובליקה העממית של סין זכתה באליפות עם 23 מדליות זהב, 8 מדליות כסף ו-2 מדליות ארד ובסך הכל 33 מדליות. שנייה סיימה ארצות הברית עם 9 זהב, 6 כסף ו-8 ארד ובסך הכל 23 מדליות ובמקום השלישי סיימה אוסטרליה עם 7 זהב, 12 כסף ו-5 ארד ובסך הכל 24 מדליות. אנסטסיה גורבנקו מישראל זכתה במדליית כסף ובכך הייתה זו המדליה הראשונה לישראל בתולדות האליפות. קלייר קורזן (ארצות הברית ארצות הברית) זכתה ב-6 מדליות, 4 זהב (3 אישיות), 1 כסף אישית ו-1 ארד. שרה שסטרם (שוודיה שוודיה) זכתה ב-3 מדליות, 2 זהב אישיות ו-1 כסף. סימונה קואדרלה (איטליה איטליה) זכתה ב-2 מדליות זהב אישיות אריקה פיירוות'ר (ניו זילנד ניו זילנד) זכתה ב-3 מדליות אישיות, 1 זהב, 1 כסף ו-1 ארד. שיבון הוהי (הונג קונג הונג קונג) זכתה ב-3 מדליות אישיות, 1 זהב, 1 כסף ו-1 ארד. קייט דאגלס (ארצות הברית ארצות הברית) זכתה ב-5 מדליות, 2 זהב (1 אישית), 2 כסף (2 אישיות) ו-1 ארד. מריט סטיינברכן (הולנד הולנד) זכתה ב-2 מדליות זהב (1 אישית). דייגו ריביירו (פורטוגל פורטוגל) זכה בשתי מדליות זהב אישיות. דניאל וויפן (אירלנד אירלנד) זכה בשתי מדליות זהב אישיות. פאן ג'אנלה (הרפובליקה העממית של סין הרפובליקה העממית של סין) זכה ב-4 מדליות זהב (1 אישית). ניק פינק (ארצות הברית ארצות הברית) זכה ב-5 מדליות, 3 זהב (1 אישית) ו-2 ארד אישיות. האנטר ארמסטרונג (ארצות הברית ארצות הברית) זכה ב-7 מדליות, 3 זהב (1 אישית), 1 כסף (אישית) ו-3 ארד. באליפות נקבע שיא עולם אחד, לגברים. 11 בפברואר פאן ג'אנלה (הרפובליקה העממית של סין הרפובליקה העממית של סין) קבע במשחה ל-100 מטר חופשי כשחיין ראשון במשחה שליחים 4x100 מטר חופשי שיא עולם חדש של 46.80 שניות. (*) שחו בשלב המוקדמות וזכו במדליה. (*) שחו בשלב המוקדמות וזכו במדליה. (*) שחו בשלב המוקדמות וזכו במדליה. מדיה וקבצים בנושא אליפות העולם בשחייה 2024 בוויקישיתוף אתר רשמי
בלשה (פירושונים)

האם התכוונתם ל... בלשה – כפר בהונגריה אישים: אחמד בלשה – ראפר ומפיק מוזיקלי פלסטיני-קנדי אימרה בלשה – סופר, עיתונאי, דרמטורג, מבקר מוזיקה יהודי-הונגרי ארמין בלשה – עורך דין, עיתונאי וסופר יהודי-הונגרי דורון בלשה – מהנדס תחבורה ישראלי יוז'ף בלשה (עיתונאי) – סופר, עיתונאי, מתרגם יהודי-הונגרי יוז'ף בלשה (בלשן) – בלשן ומורה יהודי-הונגרי יוזף בלשה – פושע מלחמה נאצי ינה בלשה – שחקן יהודי-הונגרי בלש
הדיוויזיה הממוכנת העשירית (סוריה)

הדיוויזיה הממוכנת העשירית (בערבית: الفرقة الآلية العاشر) של הצבא הסורי היא דיוויזיית חיל רגלים ממוכן סורית אשר לחמה במלחמת האזרחים הלבנונית, מלחמת לבנון הראשונה, מרד האחים המוסלמים בסוריה ומלחמת האזרחים בסוריה. הדיוויזיה הוקמה ב-1973, ועם פרוץ מלחמת לבנון הראשונה ב-1982, נכללה כחלק מהקורפוס ה-2, ונשלחה לתפוס עמדות בבקעת הלבנון מדרום לכביש ביירות-דמשק. כוחות הדיוויזיה היו מעורבים בקרבות כנגד צה"ל בבקעה. עוד באותה שנה, הוחזרה הדיוויזיה לסוריה, והשתתפה בדיכוי מרד האחים המוסלמים. כוחות מהדיוויזיה השתתפו בטבח חמה. לאחר מכן הוחזרה הדיוויזיה ללבנון, ונותרה בה עד נסיגת הצבא הסורי מלבנון ב-2005. במהלך מלחמת האזרחים בסוריה, הדיוויזיה הייתה מעורבת במתקפת קוסייר באפריל 2013, וכבשה את הכפרים שסביב העיר קוסייר. הדיוויזיה השתתפה גם במתקפת איתריה-רקה ב-2016, שבמהלכה נהרג מפקד הדיוויזיה מייג'ור גנרל חסן סעדו. ב-2019 דווח כי הדיוויזיה היא עדיין חלק מהקורפוס ה-2. סדר הכוחות של הדיוויזיה היה כדלהלן: הבריגדה הממוכנת ה-62 הבריגדה המשוריינת ה-51 הבריגדה המשוריינת ה-58 The Syrian Military: A Primer "Syrian opposition calls on Hezbollah to stay out of Syria's civil war" "High-ranking Syria army officer killed fighting ISIS" "The Lion and The Eagle: The Syrian Arab Army's Destruction and Rebirth". Video: New Syrian Army armored division heads towards east Damascus with over 100 tanks, armored fighting vehicles" ערך זה הוא קצרמר בנושא סוריה ובנושא צבא. אתם מוזמנים לתרום לוויקיפדיה ולהרחיב אותו.
מרק אוכמניות

מרק אוכמניות (בשוודית: Blåbärssoppa בפינית: Mustikkakeitto; באיסלנדית: Bláberjasúpa) הוא מרק נורדי העשוי מאוכמניות. ניתן להגיש אותו קר או חם. הוא מתוק ומכיל עמילן, מה שנותן לו סמיכות רבה למדי. הוא מוגש כמרק, לרוב יחד עם דייסה, אך גם כמשקה. בארצות הברית, blåbärssoppa מיובא ונמכר תחת השם המסחרי Blåbär. מרק האוכמניות יכול להיות תוצרת בית מאוכמניות, סוכר, מים ועמילן תפוחי אדמה, או שניתן לקנות אותו מוכן או בצורת אבקה, כדי לערבב עם מים. המילה השוודית לאוכמניות, blåbär, פירושה המילולי אכן "אוכמניות", אך המשקה או המרק אינו עשוי מהאוכמניות של אמריקה הצפונית (מדור Cyanococcus סוג Vaccinium), אלא מהאוכמניות הקשורות, אך המובדלות, האוכמנית השחורה (Vaccinium myrtillus), הגדל בטבע ברחבי סקנדינביה ובחלקים אחרים באירופה. מרק האוכמניות מוגש באופן מסורתי למשתתפים במרתון הסקי Vasaloppet, מכיוון שהוא עשיר באנרגיה. אוכמניות שימשו באופן מסורתי למאבק במחלות קלות במערכת העיכול. בשוודיה ובפינלנד, מרק האוכמניות (blåbärssoppa) נחשב לעיתים קרובות למזון מתאים לאנשים עם קלקול קיבה, גם כי הוא עשיר באנרגיה. Bilberry (אורכב 31.03.2008 בארכיון Wayback Machine) information from RxList Inc.
המועצה המחוקקת של טלנגאנה

המועצה המחוקקת של טלנגאנה (בהינדי: तेलंगाना विधान परिषद; בטלוגו: తెలంగాణ శాసన మండలి; באנגלית: Telangana Legislative Council) היא הבית העליון של בית המחוקקים המדינתי של טלנגאנה. המועצה המחוקקת של טלנגאנה הוקמה ביוני 2014, כאשר פוצלו 11 מחוזות מאנדרה פרדש והפכו למדינה נפרדת. בעקבות כך, המועצה המחוקקת של אנדרה פרדש בת ה-90 חברים פוצלה בין שתי המדינות, כאשר במועצה המחוקקת של אנדרה פרדש מכהנים 50 חברים, בעוד 40 חברים מכהנים במועצה המחוקקת של טלנגאנה. המועצה המחוקקת שוכנת בהידראבאד. ב-2019 ביקשה ממשלת המדינה להקים מבנה חדשה לאספה ולמועצה, אך בספטמבר אותה שנה הורה בית המשפט הגבוה בהיידראבאד על עצירת העבודות. בדצמבר 2023, לאחר התחלפות הממשל במדינה לידי הקונגרס הלאומי ההודי, הודיעה הממשלה החדשה על כוונתה להחריב את המבנה הקיים ולבנות במקומו בית חדש למועצה. חברי המועצה המחוקקת נבחרים בחלוקה הבאה: 14 נבחרים על ידי האספה המחוקקת של טלנגאנה, 14 על ידי גופי שלטון מקומי, 3 על ידי בעלי השכלה גבוהה, 3 על ידי מורי מוסדות להשכלה גבוהה, ו-6 ממונים על ידי המושל. אתר האינטרנט הרשמי של המועצה המחוקקת של טלנגאנה The Andhra Pradesh Reorganisation Act, 2014, s. 22, India Code New Secretariat in Telangana will cost Rs 2000 crore, The Times of India, ‏2 ביולי 2019 Telangana HC strikes down KCR's plan to demolish palace to build Assembly, Hindustan Times, ‏17 בספטמבר 2019 TS to demolish Legislative Council building, set to build new structure, The New Indian Express, ‏11 בדצמבר 2023
קוטל השדים: אל כפר נפחי החרב

קוטל השדים: אל כפר נפחי החרב (ביפנית: 鬼滅の刃 刀鍛冶の里編) הוא סרט אנימה יפני משנת 2023 המבוסס על סדרת המאנגה קוטל השדים מאת קויוהארו גוטוגה. עלילה הסרט מהווה המשך ישיר לעלילת העונה השנייה של העיבוד הטלוויזיוני של סדרת המאנגה. הסרט בוים על ידי הרואו סוטוזאקי והוא הופק על ידי חברת Ufotable בשיתוף עם אניפלקס ושואישה. הקרנת הבכורה של הסרט התקיימה ביפן ב-3 בפברואר 2023. הסרט גרף מעל ל-56 מיליון דולרים ברחבי העולם. לאחר שמשפחתו נרצחת באכזריות הנער טנג'ירו קמאדו מחליט להצטרף לארגון "חיל קוטלי שדים", המחויב למגר את האיומים העל-טבעיים הפוקדים את האנושות, בתקווה להפוך את אחותו הצעירה נאזוקו שוב לבת אנוש. יחד עם חבריו, זניטסו ואינוסוקה, ועם קוטל השדים טנגן אוזוי, טנג'ירו יוצא למשימה ברובע הבילויים המסוכן בה הקבוצה מתעמתת בשדים האימתניים דאקי וגיוטארו. קוטל השדים: רכבת האינסוף אתר האינטרנט הרשמי של קוטל השדים: אל כפר נפחי החרב (ביפנית) אתר האינטרנט הרשמי של קוטל השדים: אל כפר נפחי החרב (באנגלית) "קוטל השדים: אל כפר נפחי החרב", במסד הנתונים הקולנועיים IMDb (באנגלית) "קוטל השדים: אל כפר נפחי החרב", באתר Rotten Tomatoes (באנגלית) "קוטל השדים: אל כפר נפחי החרב", באתר Metacritic (באנגלית) "קוטל השדים: אל כפר נפחי החרב", במסד הנתונים הקולנועיים KinoPoisk (ברוסית) הקדימון של הסרט, סרטון באתר יוטיוב "Demon Slayer: Swordsmith Village Arc's 1st Episode Screens in N. American Theaters on March 3". Anime News Network (באנגלית). נבדק ב-2023-03-16. Demon Slayer: Kimetsu No Yaiba—To the Swordsmith Village (2023) - Financial Information, The Numbers Demon Slayer: Kimetsu No Yaiba - To the Swordsmith Village, Box Office Mojo
ספריית מגדל שלום

ספריית מגדל שלום היא ספרייה ציבורית הממוקמת במגדל שלום שבתל אביב-יפו. הספרייה היא השנייה בגודלה מבין הספריות הציבוריות בתל אביב-יפו, אחרי ספריית שער ציון בבית אריאלה. מ-1921 ל-1936 שכנה ספריית שער ציון, הספרייה העירונית המרכזית של תל אביב-יפו (תל אביב דאז) בבית פולאק, סמוך לגימנסיה העברית הרצליה, היכן שעומד כיום מגדל שלום. לאחר מכן עבר מבנה הספרייה לבניין סמוך, היכן שעומד כיום מבנה הבורסה לניירות ערך בתל אביב. ב-1964, לאחר הריסת בניין הגימנסיה העברית הרצליה והתקדמות העבודות לבניית מגדל שלום, נאלצה ספריית שער ציון לעבור למיקום החדש שייעדה לה העירייה בשדרות שאול המלך 25, שם נבנה בהמשך משכנה הנוכחי, בית אריאלה. ב-18 בספטמבר 1973 נחנכה הספרייה החדשה במגדל שלום כתחליף לספריית שער ציון. היא נפתחה במעמד ראש העירייה דאז, יהושע רבינוביץ. ב-2011 נערכו שיפוצים בספרייה. ב-5 באוגוסט 2022 נסגרה הספרייה לקהל שנית עקב שיפוצים. ב-18 בספטמבר 2023, יום היובל לחנוכת הספרייה, נפתחה הספרייה מחדש. בספרייה ישנה ספריית השאלה המכילה כ-10,000 ספרים, בין אוספי ההשאלה ניתן למצוא אוסף ספרי פרוזה למבוגרים, אוסף לילדים ולנוער, אוסף ספרי מדע בדיוני וספרי פנטזיה, אוסף ספרות גאה אוסף קומיקס ורומנים גרפיים, אוסף שירה ומחזות, אוסף ברוסית ובאנגלית ואוסף ספרי עיון. הספרייה מכילה שלושה חדרי לימוד אישיים הניתנים להזמנה מראש ללא-עלות, חלל עבודה פתוח, מרחב לילדים ולגיל הרך, חדרי סדנאות וחדרי כתיבה לסופרים. החל משלהי 2023 פועלת בספרייה תוכנית בשם "עמיתי ועמיתות הספרייה", המאפשרת ליוצרים גישה לחללי עבודה ולמשאבי הספרייה השונים. בסמוך לספרייה קיים מרחב עבודה להשכרה, המופעל על ידי יחידת הצעירים של עיריית ת"א-יפו ומאפשר ליזמים לקדם את המיזמים שלהם. החל מ-2012, ספריית מגדל שלום מפעילה את תוכנית "חדר משלך". התכנית מאפשרת לסופרים לשהות למשך תקופה מסוימת בחדרי כתיבה אישיים על שמו של המשורר יעקב כהן, שכתב בעצמו באחד מהם. ההגשה לתוכנית נעשית באמצעות קול קורא המתפרסם אחת לתקופה. עם הסופרים שכתבו בחדרים אלה נמנים יערה שחורי, כנרת רוזנבלום, נגה אלבלך, ניר רצ'קובסקי, שרי שביט, דקלה קידר, איימן סיכסק, גיא עד, ניסן שור, תמר מרין, יונתן יבין, רועי צ'יקי ארד, מרגלית אוצרי, אורית זמיר, אדווה בולה, שי אספריל, שרון אס, עודד כרמלי, אפרת מישורי, אודי שרבני, ירמי פינקוס, נטעלי גבירץ, תהילה חכימי, ג'וליה פרמנטו, דרור משעני וענת לוין. תמונות מהספרייה: אתר האינטרנט הרשמי של ספריית מגדל שלום ספריית מגדל שלום, ברשת החברתית פייסבוק ספריה עירונית תיפתח בבניין "מגדל שלום", על המשמר, 16 בספטמבר 1973
ליימיאלה

ליימיאלה (באסטונית: Laimjala, בגרמנית: Laimjall) הייתה נפה במחוז סארה שבאסטוניה הממוקמת במזרח האי סארמאה. ליימיאלה גובלת בנפת פיידה מצפון-מזרח וואליאלה ממערב. שטחה של ליימיאלה הוא 116 קמ"ר. בשנת 2003 אוכלוסייתה מנתה 932 תושבים. היישוב הגדול ומרכזי בליימיאלה ("בירת הנפה") הוא העיירה ליימיאלה (799 תושבים) שעל-שמה נקראת הנפה, בנוסף יש בנמצא עוד 24 כפרים. הנפה דלה ביערות אך הפאונה עשירה באיילים וחזירי-בר. במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת - כנסיית סאראמא. מדיה וקבצים בנושא ליימיאלה בוויקישיתוף אתר האינטרנט הרשמי של ליימיאלה (באסטונית) ערך זה הוא קצרמר בנושא אסטוניה ובנושא גאוגרפיה. אתם מוזמנים לתרום לוויקיפדיה ולהרחיב אותו.
לובאמבו מוסונדה

לובאמבו מוסונדה (באנגלית: Lubambo Musonda; נולד ב-1 במרץ 1995) הוא כדורגלן זמבי המשחק בעמדת הקיצוני שמאלי בסילקבור. מוסונדה התחיל את הקריירה שלו בקבוצות הכדורגל של נסיונל אסמבלי ופאוור דינמוס ובגיל 19 הצטרף לאוליסס ירוואן מליגת העל הארמנית. בקיץ 2015 יצא למבחנים באקטובה הקזחית אך לא עבר את המבחנים וחתם בגנדזסאר קפאן. ב-19 בינואר 2019 חתם לשנה וחצי בשלונסק ורוצלב מליגת העל הפולנית, עם אופציה להארכה בשנתיים נוספות. ב-16 באוגוסט 2021 חתם לשלוש שנים בהורסנס מהליגה הדנית הראשונה. בסיום עונתו הראשונה בקבוצה היא עלתה לליגת העל הדנית. באוגוסט 2023 הושאל לסילקבור. בצעירותו שיחק בנבחרות הצעירות של זמביה. ב-8 באוגוסט 2012 ערך את הופעת הבכורה שלו בנבחרת זמביה בניצחון 1-2 נגד זימבבואה. ב-6 ביוני 2014 הבקיע את שער הבכורה שלו בנבחרת בהפסד 4-3 ליפן. גנדזסאר ירוואן הגביע הארמני: 2017/2018 לובאמבו מוסונדה, באתר Transfermarkt לובאמבו מוסונדה, באתר Soccerway לובאמבו מוסונדה, באתר National Football Teams לובאמבו מוסונדה, באתר FootballDatabase.eu
אברהם מיכאל קירשנבוים

אברהם מיכאל קירשנבוים (3 בספטמבר 1925 ונפל ב-12 בפברואר 1948) היה לוחם חי"ש שהתפרסם בזכות לחימתו ונפילתו בקרב בימין משה במלחמת העצמאות. נולד ב-3 בספטמבר 1925 בירושלים למרים וניסן קירשנבוים החרדים בימין משה. הוא למד בישיבת "עץ חיים" ובבית-הספר התורני "אלומה" ובו רכש ידע גם במדעים כלליים. מסיבות כלכליות נאלץ להפסיק את לימודיו והחל לעבוד בבית-הדפוס "גשר". בצעירותו הצטרף לארגון ההגנה והצטרף גם לקבוצת הכדורסל מכבי ירושלים ולקבוצת מתאגרפים של הפועל ירושלים. בשנת 1942 התגייס לחי"ש לכוחות הרגלים והשריון. בתקופה זו כונה "תמיר". בשנת 1943 שירת בפלוגת הרובאים ובתחילת 1944 - במחלקת הנשק המסייע. עבר קורס שיטתי של מפעילי מרגמות 3 אינץ'. בסוף 1944 השתתף בקורס למקלעני "ברן" בבית הערבה. השתתף בכל מסעות החי"ש. למרות שהיה מקורב בהשקפותיו לארגון הצבאי הלאומי, עם פרוץ מלחמת-העצמאות העמיד את עצמו מיד לרשות כוחות המגן של היישוב המאורגן ושירת בחי"ש. בשנת 1947 הועבר למחלקה "המיוחדת" ונשלח לקורס מ"כים בכפר עציון שארך חודשיים. כשחזר, ביקש העברה לשכונת ימין משה, שהותקפה ללא הפוגה ושימשה נקודה אסטרטגית חשובה בשל קרבתה לעיר העתיקה. עסק באינטנסיביות בשמירה ובביצורים והדריך את הנוער המקומי בהגנת המקום ובשימוש במגוון כלי-נשק. ב-10 בפברואר 1948 נערכה התקפה על השכונה במשך שש שעות בפיקודו של עווד כליל אל-קוסמה, מפקד הכנופיות המחוזי. ההתקפה נפתחה משער יפו וכחמישים ערבים הצליחו להגיע עד לקצה השכונה. קירשנבוים עצמו פקד על כיתה שגויסה מתושבי השכונה והחזיקה בדרום השכונה. בשלב מסוים הוא עבר ללחום בצפון השכונה ותקף טור חבלנים של האויב, פגע במספר ערבים והצליח להניס את השאר. בשלב זה הבריטים הפעילו נגדו מכונת-יריה כבדה ממלון המלך דוד הסמוך. הוא נפגע משישה כדורים - חלקם ממלון המלך דוד וחלקם היו כדורי דום-דום שנורו מגג בניין "האחים דוד". הוא הוסיף לירות והגיע למטה האזור להודיע כי הוא פצוע. כשנישא באלונקה נפצע בכדור נוסף ומת כעבור יומיים בבית החולים הדסה (שהיה ברחוב החבצלת של היום) ביום ב' באדר א' תש"ח, 12.2.1948. נקבר בבית הקברות היהודי בהר הזיתים. שמו הונצח באנדרטה שהוקמה ב-1957 באנדרטת מגיני הרובע היהודי במלחמת השחרור. בשנת 2022 נקרא רחוב על שמו בשכונה בירושלים. קורות חייו באתר "יזכור" של משרד הביטחון רשימת מקורות ומקורות על קירשנבוים באתר מכון ז'בוטינסקי. כתבה על קירשנבוים באתר מקור ראשון דבר, 13 בפברואר 1948, ארבעה אנשי-מגן נרצחו בירושלים לאחר שנאסרו על ידי הצבא הבריטי, באתר הספרייה הלאומית נחנך רחוב אברהם מיכאל קירשנבוים בירושלים, באתר ערוץ 7, 4 באוקטובר 2021
הסופר קאפ הספרדי 2023/2024

הסופר קאפ הספרדי 2023/2024 הוא המהדורה ה־40 של הסופר קאפ הספרדי, תחרות כדורגל שנתית למועדונים הספרדיים המצליחים ביותר במסגרת הלה ליגה וגביע המלך בעונה החולפת. הטורניר כולל את אלופת ספרד וסגניתה, ושתי הקבוצות שהעפילו לגמר גביע המלך. עונת 2022/2023 בלה ליגה
מונטיצ'לו (פירושונים)

מונטיצ'לו (מאיטלקית Monticello, "הר קטן"), או מונטיסלו (כפי שהיא נהגית באנגלית בחלק מהמקרים), הוא שמם של מספר מקומות. האם התכוונתם ל... מונטיצ'לו – אחוזתו של תומאס ג'פרסון, המחבר העיקרי של הצהרת העצמאות של ארצות הברית ונשיאהּ השלישי, כיום אתר מורשת עולמית מונטיצ'לו (אילינוי) (נהגית "מונטיסלו") – בירת מחוז פיאט במדינת אילינוי, ארצות הברית מונטיסלו (אינדיאנה) (אנ') – עיר באינדיאנה, ארצות הברית מונטיסלו (מיסיסיפי) (אנ') – עיר המחוז של מחוז לורנס, מיסיסיפי, ארצות הברית מונטיצ'ליט – סוג של מינרל
עלי ח'סיף

עלי ח'סיף חומד ח'סיף חוסאני (בערבית: علي خصيف حمد خصيف الحوسني, תעתיק מדויק: עלי ח'ציף חומד ח'ציף חוסאני; נולד ב-9 ביוני 1987) הוא כדורגלן אמירתי המשחק בעמדת השוער. ח'סיף התחיל לשחק כדורגל בקבוצת הכדורגל של פוג'יירה ובגיל 17 הצטרף לקבוצה הבוגרת ושם 10 הופעות בקבוצה הבוגרת. בשנת 2005 חתם באל-ג'זירה ומשמש כשוער הראשון של הקבוצה החל מעונת 2007/2008 במהלכן זכה עמה ב-3 אליפויות וסופר קאפ אחד. ב-14 באוקטובר 2009 ערך את הופעת הבכורה שלו בנבחרת איחוד האמירויות הערביות בניצחון 1-3 נגד ירדן. השתתף עם הנבחרת באולימפיאדת לונדון (2012) ושלושה גביעי אסיה. אל-ג'זירה ליגת העל של איחוד האמירויות הערביות: 2010/2011, 2016/2017, 2020/2021 הסופר קאפ של איחוד האמירויות הערביות: 2021 עלי ח'סיף, באתר Transfermarkt עלי ח'סיף, באתר Soccerway עלי ח'סיף, באתר WorldFootball.net עלי ח'סיף, באתר National Football Teams עלי ח'סיף, באתר FootballDatabase.eu עלי ח'סיף, באתר ESPN
גן עדן של משוגעים (שיר)

"גן עדן של משוגעים" הוא שיר של הזמר הישראלי ששון איפרם שאולוב, שיצא לאור כסינגל ב-21 בדצמבר 2023, בהוצאת חברת התקליטים אבי גואטה הפקות. את השיר כתב והלחין שאולוב והפיקו תמיר צור ומאיר משעלי. ימים ספורים לאחר צאתו, השיר נכנס למקום ה-77 במצעד "היטליסט" של מאקו ב-26 בדצמבר 2023. בינואר 2024, נכנס השיר לעשירייה הפותחת של המצעד, והגיע בשיאו למקום הרביעי. ב-11 בינואר 2024, הגיע למקום העשירי במצעד העשירייה של כאן גימל, וב-18 בינואר הגיע בשיאו למקום התשיעי. מצעד המוזיקה השבועי, שבוע 52, שנת 2023, באתר היטליסט היטליסט – מצעד המוזיקה הרשמי של ישראל, באתר מאקו, ‏9 בינואר 2024 Spotify, open.spotify.com
נחל חובב

נחל חובב הוא נחל אכזב הממוקם בנגב. אורכו כ־4.5 קילומטרים. מוצא הנחל ממוקם בגובה של כ־330 מטרים מעל פני הים בסמיכת לכניסה למועצה המקומית התעשייתית נאות חובב מכביש 40. הוא זורם מערבה דרך אזור התעשייה, ובגובה של כ־260 מטרים מעל פני הים, מזרחית לבריכות חמצון ומערבית לנאות חובב, נשפך הנחל לנחל סכר. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.